Source: https://ludasmatyi.wordpress.com/2006/12/12/
Timestamp: 2017-12-11 05:55:16
Document Index: 24230886

Matched Legal Cases: ['bíróság ', 'Pf.617', 'bíróság ', 'bíróság ', 'bíróság ', 'bíróság ', 'bíróság ']

12 | december | 2006 | Lúdas Matyi háromszor veri vissza
Idézet az elnyomásról
“Az ellenálláshoz tartozik az is, hogy cselekedeteinket nem engedjük meg azok által előírni, akik a mi elnyomatásunkban érdekeltek.”
on 2006 december 12, kedd at 16:37 Hozzászólás
Márai idézet 2.
on 2006 december 12, kedd at 04:05 Hozzászólás
1 év börtönbüntetés jogerősen az MTV-nél tüntető katonának
Gigantikus kőoszlopok között lehet csak belépni a Markó utcai 16. Törvényházba. Az egyik hosszú folyosó végén a tárgyaló ajtajára kiírva:
NYILVÁNOS ÜLÉS FAZEKAS BÉLA SZERZŐDÉSES SZAKASZVEZETŐ BŰNSEGÉDKÉNT CSOPORTOSAN ELKÖVETETT HIVATALOS SZEMÉLY ELLENI ERŐSZAK BŰNTETTÉNEK ÜGYÉBEN.
Vezeti: Rúzsás hadbíró ezredes, a Tanács Elnöke.
A Vád képviselőjének szavait nem jegyzem fel, azokban a szeptemberi napokban magam is a várost járva meggyőződhettem, milyen óriási hatást váltottak ki Gyurcsány Ferenc balatonőszödi szavai.
A Televízió székházánál történt események, majd még napokon át a város forgalmasabb csomópontjainál spontán fellángoló indulat mind a visszafojtott jogos harag kitörései voltak az elnyomó gépezet ellen…
Aztán a védőbeszéd következik.
Dr. Balogh Gábor ügyvéd nyugodt, meggyőző hangján tárja elénk, hogy videófelvételek alapján emelték ki a tömegből védencét. Fazekas Béla szakaszvezető szerződéses katona, aki szeptember 2-ika óta szabadságon volt. A nevezetes elfogása pedig 20-án történt a Blaha Lujza téren, még mindig szabadsága alatt.
A nála levő honvédségi gázálarccal nyilvánvalóan nem lehet támadást intézni a Rendőrség jelenlevő, ám jelzést nem viselő képviselői ellen. Rendőri intézkedésnek nem állt ellen -csak annyiban, hogy nem azonnal kezdte meg a helyszín elhagyását.
“Előállítása” oly módon történt, hogy nyolc napon túl gyógyuló sérüléseket szenvedett.
(L88.hu/szerk1 kiegészítése: A Tv-ben vetített videó felvételek tanúsága szerint, miután hatan, rávetették magukat és hátrabilincselték a kezeit, miközben egy kocsi motorházára ‘fektették’ és módszeresen elkezdték rugdosni, verni.
Ujját eltörték, lábait kificamították, a hátát pépesre verték. Ezek a mindmáig “be nem azonosított” szadista rendőrök, azok akiknek a magyar törvények által kiszolgáltatott, magatehetetlen embereken büntetlenül lehet gyakorlatozniuk 2006-ban.)
Igaz, nyilatkozik az egyik TV állomásnak -folytatja a védő, de nem mint katona, hanem mint olyan civil személy, mint bárki más. A vád azon kijelentésére, miszerint Fazekas Béla e tettével súlyosan csorbítja a Magyar Köztársaság tekintélyét, a védő itt szinte vádlóvá lép elő: “… mert ugye, azt senki nem gondolhatja komolyan, hogy egy civilbven levő szakaszvezető a Köztársaság tekintélyét rombolja. A védelem álláspontja szerint sokkal inkább csorbítja az a rendőrség, amely a megtörtént módon lép fel békés vagy éppen zaklatott állampolgáraival szemben…” – hangoztatja Balogh Gábor.
A Védőügyvéd továbbá kijelenti, védence nem kíván a rendőrség ellen feljelentéssel élni, ennek két pszichikai oka lehet:
– az utcán ért rendőri atrocitást büntetésként élte meg,
– beismerő vallomást tett.
A Védő továbbá indítványozta védencének közügyektől való eltiltás büntetésének eltörlését, valamint: a letöltendő büntetés időtartamának csökkentését ill. eltörlését.
Vádlott (utolsó szó jogán): fiatal, talán 24 éves fiú, élete teljében, csillogó fekete szempár:
“… Jelentem, megbántam tetteimet, megbántam, hogy interjút adtam a tévének, mindent megbántam…”
Szünet után az ítélet kihirdetése következik, a hadbíró ezredes papírjai fölé hajolva olvassa az ítéletet: e g y év tetöltendő szabadságvesztés. (Közben, bár a fiú semmiféle mozdulatot nem tesz, az őrök feltűnés nélkül előhúzzák gumibotjaikat. Talán a sohasem lehet tudni elv vezérli őket.)
“…. az előzetesben és a fogdában eltöltött idő beleszámít az ítéletbe” – fejezi be a hadbíró ezredes, az Ítélőtábla Katonai Tanácsának elnöke.
– Ügyvéd úr – fordulok már kint a folyosón Dr. Balogh Gáborhoz, Fazekas Béla szakaszvezető védőjéhez, milyen ennek a fiúnak a lelki állapota, nagyon megviselte őt az eddig bent töltött idő?
– Sajnos, nem én voltam a védője, csak másodfokon viszem az ügyét – válaszol az ügyvéd úr.
– Mi az Ön és védence álláspontja a bíróság döntéséről? – kérdezek tovább.
– Nézze, mi eleve a letöltendő időmennyiség csökkentéséért harcoltunk. Úgy vélem, a helyzethez képest védencem is elégedett a másodfokú döntéssel.
Alacsony, zömök férfi az Édesapa, aki aggódva kísérte el fiát:
“A letartóztatásakor a tévé felvételein látszik, hogy bár a tömeg előtt nem tett semmit, mégis hat rendőr “rámozdul” és leteperi a fiamat. Amikor már hátra van bilincselve a keze, akkor kezdik el ütni, rúgni…. Aztán a 22-iki BLIKK címlapján az ő fényképe van rajta, a címe hatalmas betűkkel: Rendőrség – Csőcselék: 1:1 és a Fiam fején ott áll a rendőr! (Az apa arca elkomorul) 7 centi szakadás van a fején és az ujja eltört, az álla kificamodott illetve “egybe egy púpos csík” volt a háta, úgy össze volt verve. Egy hétig volt a kórházban. A rendőrségről kórházba vitték, ott az ujját rögzítették, onnan a katonai fogházba szállították, a Petőfi laktanyába.
A fiú édesapja: “… Ugye, próbáltunk több helyről is segítséget kérni, van a Fidesznek ez a Telefonja, meghallgattak, de még csak nem is válaszolt onnan senki… A Nemzeti Jogvédőtől válaszoltak, hogy elvállalják a fiam ügyét. Nevem Fazekas Béla… idősebbik.
A fiú édesanyja meghalt, igen-igen várjuk őt vissza”.
Közben az őrök rabpórázon a kint várakozó zöld katonai Furgonhoz vezetik a vádlottat – mostmár elítéltet – aki élete teljében, talán fiatal élete legszebb esztendejét tölti a haza oltárán áldozva a rács mögött.
Cui prodest? – Kinek használ ez?
(Lejegyezte: Czékus Jób/L88 tudósítója)
További L88.hu/szerk1. megjegyzései:
-Az MTV ostromakor csak az ellenálló, ezt a velejéig rothadt gyurcsányi rendszert védő rendőrök sebesültek meg.
-A rendőr csapat vezetőjük, amikor letetette a sisakot az MTV székházban -mivel tovább már tarthatatlan volt az ostromlott objektum védelme- SENKIT SEM BÁNTOTTAK A TÜNTETŐK, mert nem a brutalitás volt a cél, hanem egy hazugság szimbólum megrohanása, mint annak idején a francia Bastille bevétele. Ezeket az eseményeket videó felvételeken is lehet látni, amint a székházban üldögélő rendőrök között békésen járkálnak ki-be az MTV ‘ostromlói’.
-A rendőrség részéről beépített provokátorok (civil rendőrök) hergelték a tömeget, majd amikor elkapták pl.: Fazekas Béla szakaszvezetőt, – ugyanazok, akik előtte Gyurcsány ellen skandáltak- ezt ordítozták a rendőröknek, hogy: -Verjed agyon, verjed agyon!” Erre a ‘momentumra’ Lelkiismeret’88 még vissza fog térni a megfelelő időben.
(L88.hu)
on 2006 december 12, kedd at 03:09 Hozzászólás
A sunyi törvény-végrehajtás
Lelkismeret’88
lelkiismeret88@gmail.com
Kocsis Imre elnök úrnak
1593 Pf.617
Alulírott Vass Zoltán 3000 Hatvan Kossuth tér 13. I/7. sz. alatt kiskorú gyermekemet egyedül ellátó halmozottan hátrányos helyzetbe taszított 2000.12.07 – én megnyomorított, mozgáskorlátozott nyugdíjas felperes a Magyar Köztársaság Legfőbb Ügyésze 1372 Budapest Markó u. 16. I. rendű alperes, az Országos Rendőr-főkapitányság 1139 Budapest Teve u. 4-6. II. rendű alperes, a Heves Megyei Rendőr-főkapitányság III. rendű alperes ellen államigazgatási jogkörben mulasztással és szándékos diszkriminációval, hivatali visszaéléssel okozott joghátrány és kár megállapítására a Fővárosi Bíróságon 18.ÓP.634.225/2005. szám alatt folyamatban ment megállapítási és kártérítési eljárásban
a Lelkiismeret’88 elnökségét és tagságát, valamint minden jó szándékú magyar állampolgárt hogy a polgári peres eljárásban 2007. február 06- án 10, 00 – ra tűzött ki tárgyalást Kádárné dr. Báló Ágnes bíró a Budapesti II. és III. Kerületi Bíróságon, aki ellen büntető feljelentést nyújtottam be a bíróság elnökénél.
Tekintettel arra, hogy az ügyben eljáró bíróság 2006. november 28 – án megtagadta, hogy kérdéseket intézzek a tárgyalásra megidézett rendőrök és az állítólagos “hatósági tanúkhoz”.
A 2006. december 08 – án kisebb cirkusszal személyesen átvett 17 oldalas jegyzőkönyvből kiderül, hogy a bíróság által meghallgatott tanúk arcpirító módon hazudtak annak ellenére, hogy a bíróság nyomatékosan felhívta az IGAZMONDÁSRA őket.
Tekintettel arra, hogy a bíróság 2006. november 28 – án megtagadta az észrevételezési jogomat is és kiküldött a tárgyalóteremből, büntető feljelentést nyújtottam be az eljáró bíró kizárására 2006. november 29 – én.
Ezt a dokumentumot is csatolom a keresetlevéllel együtt.
A jegyzőkönyvet 2006. december 11 – én 16,16 – kor postáztam a . Postán további dokumentumokkal együtt az RL 3001 001 615 659 7 ajánlási ragszámon.
Feltételezhető, hogy az eljáró bírót nem zárják ki az ügyből így semmilyen esélyem nincs a tisztességes, pártatlan bírósági eljárásra a Magyar Köztársaságban.
Kérek minden jó szándékú magyar állampolgárt, aki NEM “hobbyból” gyűlöli a rendőri erőszakot és hivatali diszkriminációt, segítsen a nyilvánosság erejével megfékezni a korrupt igazságszolgáltatás rendkívül aljas és korrupt alkalmazottait!
Hatvan, 2006. december 11.
az Európai Unió “állampolgára”
on 2006 december 12, kedd at 03:05 Hozzászólás
Okt. 23. – Az EU szemével
http://www.HírTV.hu/?tPath=/belfold/&article_hid=128711
Érdemes a videót is megnézni. Ritka jelenet, hogy EU-képviselők küszködnek a könnyeikkel, miközben nem egy Kambodzsai, hanem egy Úniós országbeli mészárlást néznek kivetítőn.
Teljesen nyilvánvaló, hogy megint a jobboldalnak, a néppártnak van igaza.
Emlékeztek, hogy az aug. 20-i tűzijátékkal kapcsolatban miket kaptam többek közt én is? Hogy hülye vagyok, ha felelőst keresek, hogy hülye vagyok, mert nem gyurcsányi tehet az időjárásról, hogy hülye vagyok, mert orbán hozta ide a vihart, stb…
Érdekes, hogy a törvény valahogy megint az én, és a hozzám hasonlók igazságérzetét támasztotta alá. Valahogy megint nem azoknak lett igazuk, akik a ballib oldalon állnak.
Azt hiszem, hogy az október 23-i eseményekkel kapcsolatban is ki fog derülni az igazság.
“Az idő, hacsak a kommunisták el nem foglalják az egész világot, gondoskodik arról, hogy a tények napvilágra kerüljenek.” (Whittaker Chambers)
Emlékeztek, hogy 23-a után mit művelt a Néphazugság? Akkor, amikor minden magyarban, még a ballibsik jórészében is felmerült, hogy a rendökrök nem a legjobban végezték a dolgukat, akkor lehoztak egy közvélemény-kutatási adatokra hivatkozó grafikont a címlapjukon, ami alapján az emberek többsége a rendőrök mellett állt.
Ez kőkeményen hatott az olvasóikra. Hiszen sokan erre hivatkozva képesek voltak a saját szemükkel látott, megtapasztalt eseményeket negligálni, és elkezdeni skandálni a hivatalos kommunista álláspontot. Átvenni, és idézni nap nap után gergényi és a többi ÁVÓ-s szövegeit, hiszen nyilvánvaló, hogy a Nép ezt akarta.
Aztán persze a Néphazugság leírta, hogy hazudott.
“A hazugságot címlapra teszik, az igazságot meg elrejtik hátul.” (Richard Nixon)
on 2006 december 12, kedd at 01:54 Hozzászólás
on 2006 december 12, kedd at 01:50 Hozzászólás
on 2006 december 12, kedd at 01:37 Hozzászólás
on 2006 december 12, kedd at 01:36 Hozzászólás
on 2006 december 12, kedd at 01:34 Hozzászólás